આ તરફ અમદાવાદસ્થિત સાબરમતી આશ્રમના સંચાલક અમૃતભાઈ મોદી દાંડી હેરિટેજ રૂટ મામલે જુદો જ મત વ્યક્ત કરતા જણાવે છે કે, “દાંડીયાત્રા વખતે પાકા રોડ હતા નહીં. ગાંધીજી અને તેમના સાથીદારો કેડીઓ પર ચાલીને દાંડી પહોંચ્યા હતા. હેરિટેજ એ કહેવાય જે યથાતથ સ્થિતિમાં જળવાઈ રહે. અહીં તો દાંડીયાત્રાના રૂટની જગ્યાએ રોડ બની રહ્યો છે. હકીકતે અહીં આવનાર લોકો માટે પગપાળા ચાલી શકાય તેવી વ્યવસ્થા ઊભી કરવી જોઈએ.